Põhjamaad soovisid liitudes Euroopa Ühendusega säilitada ka oma vabakaubanduslepingud Eesti, Läti ja Leeduga, mida nad käsitlesid endapoolse poliitilise initsiatiivina. Soome ootas abi ka oma 1300 km pikkuse idapiiri tugevdamiseks, mis maa Euroopa Ühendusega liitumise järel muutub ühtlasi ka ühenduse välispiiriks. Norra, aga eriti Rootsi olid huvitatud neil traditsiooniliselt tarbitava mälumistubaka küsimuse positiivsest lahendusest (mälumistubakas on Euroopa Liidus teatavasti keelatud).